चोरी की घटना के बाद एएसआई तीन पुलिस कर्मियों को भेजा लाइन
सैंपऊ | कस्बेमें बुधवार रात्रि को दो दुकानों के ताले टूटने की घटना के बाद पुलिस अधीक्षक राजेश कुमार सिंह ने एक एएसआई, चालक और दो कांस्टेबलों को लाइन हाजिर कर दिया। गुरुवार की रात को कस्बे के मुख्य बाजार में अज्ञात चोरों ने दो दुकानों के ताले चटका दिए। चोरों ने प्रहलाद मोदी की दुकान के अंदर रखी 11 सौ की रेजगारी और हरिओम तिवारी की दुकान से करीब ढाई हजार की रेजगारी चोरी कर ली। चोरी की घटना के बाद दुकान मालिकों ने पुलिस को शिकायत कर मामले में कार्रवाई की मांग की थी। इधर, जिले में लगातार हो रही चोरी की वारदात के बाद एसपी राजेश सिंह ने पुलिस की लापरवाही मानते हुए थाने के एएसआई रामवीर सिंह, चालक रामपाल यादव, कांस्टेबल प्रकाश, राकेश को थाने से हटाकर लाइन में भेजने के आदेश दिए हैं।
hin_Deva hin_Deva